IZD Tower

IZD Tower (IZD znamená Internationales Zentrum Donaustadt) je výšková budova v Donau City v rakúskom meste Viedeň. Budovu navrhla architektonická spoločnosť NFOG (Nigst, Fonatti, Ostertag, Gaisrucker). Stavebné práce na budove sa začali v roku 1998 a ukončené boli v roku 2001. V budove sa nachádzajú kancelárie; medzi hlavných nájomníkov patria ÖBB-Personenverkehr AG alebo Colgate-Palmolive. Celková podlahová plocha budovy je 63 520 m2. V budove je 41 nadzemných poschodí. Celková výška budovy spolu s anténou je 162 m. S výškou po strechu 140 m je 3. najvyššou budovou mesta. Iné projekty Commons ponúka multimediálne súbory na tému IZD Tower Zdroj Tento článok je čiastočný alebo úplný preklad článku IZD Tower na nemeckej Wikipédii.